Η **Χαρά Παπαδοπούλου** (9 Δεκεμβρίου 1996, Αθήνα) είναι Ελληνίδα διεθνής αθλήτρια πετοσφαίρισης, η οποία την περίοδο 2020-21 αγωνιζόταν στο Πρωτάθλημα Αυστρίας με τη φανέλα της ΑΤΣΚ Κλάγκενφουρτ ως πασαδόρος.

Καριέρα
-------

Η Χαρά Παπαδοπούλου ξεκίνησε την καριέρα της από την Φιλαθλητική Ένωση Ιωαννίνων σε μικρή ηλικία. Ύστερα από μία ασυμφωνία με τον σύλλογό της άρχισε να προπονείται με τον Ηρακλή Ιωαννίνων από τον Ιανουάριο του 2012. Τελικά μετά από προσφυγή στο ΑΣΕΑΔ όπου και δικαιώθηκε, εντάχθηκε επίσημα στον Ηρακλή τον Μάρτιο του 2013, που τότε αγωνιζόταν στον Γ' όμιλο της Α2.  

Το καλοκαίρι του 2014 η Χαρά Παπαδοπούλου συμμετέχοντας στις Πανελλαδικές Εξετάσεις εισάγεται στο Οικονομικό Πανεπιστήμιο Αθηνών. Έτσι αναγκάζεται να μετακομίσει στην Αθήνα και εντάσσεται στον Παναθηναϊκό, στον οποίον παραμένει μέχρι το 2017, αγωνιζόμενη συνήθως ως αναπληρωματική πασαδόρος, αλλά πάντα με μεγάλη επιτυχία, όπως μαρτυρούν οι κλήσεις της, τόσο στις μικρές Εθνικές ομάδες, όσο και στη βασική Εθνική Γυναικών.  

Τον Μάιο του 2017 η Χαρά Παπαδοπούλου αποδέχεται την πρόταση του Ολυμπιακού Πειραιώς και υπογράφει συμβόλαιο διετούς διαρκείας με τις νταμπλούχες Ελλάδας. Έτσι συμμετέχει στην κατάκτηση του ευρωπαϊκού Κυπέλλου Θριάμβου, αλλά και στις κατακτήσεις του πρωταθλήματος και του κυπέλλου Ελλάδας από τις ερυθρόλευκες την περίοδο 2017-18, που αποτελούν τους πρώτους τίτλους στην καριέρα της.  

Τον Μάιο του 2018, Ολυμπιακός και Παπαδοπούλου αποφασίζουν να λύσουν τη συνεργασία τους, παρά το διετές συμβόλαιο που ειχε συναφθεί ένα χρόνο νωρίτερα. Έτσι η Χαρά Παπαδοπόύλου συνέχισε την καριέρα της στον Ηλυσιακό Αθηνών, στον οποίο παρέμεινε για μία περίοδο, αφού το Καλοκαίρι του 2019 αποδέχθηκε πρόταση του Πανναξιακού για ένταξη στο δυναμικό του.  

Στην ομάδα της Νάξου παρέμεινε την περίοδο 2019-20, και την οποία συμπεριλήφθηκε στην καλύτερη επτάδα της 6ης αγωνιστικής ημέρας του Πρωταθλήματος Ελλάδας. Την ίδια επίσης περίοδο πήρε το πτυχίο της από το «Τμήμα διοικητικής επιστήμης και τεχνολογίας» του Οικονομικού Πανεπιστημίου Αθηνών.  

Το Καλοκαίρι του 2020 η Χαρά Παπαδοπούλου αναχώρησε για την Αυστρία, για να δοκιμάσει τις δυνάμεις της στο εκεί πρωτάθλημα, εντασσόμενη στην ΑΤΣΚ Κλάγκενφουρτ της ομώνυμης πόλης.

Διεθνής καριέρα
---------------

Χαρακτηριστικό του ταλέντου της είναι το γεγονός ότι κλήθηκε στην Εθνική Κορασίδων το 2012, εποχή που απλώς συμμετείχε στις προπονήσεις του Ηρακλή, χωρίς να αγωνίζεται, λόγω της έλλειψης του δελτίου της. Έκτοτε είχε διαρκείς συμμετοχές στις Εθνικές Κορασίδων και Νεανίδων, συμμετέχοντας σε προκριματικούς Ευρωπαϊκών Πρωταθλημάτων, αλλά και του Παγκόσμιου του 2015. Στις 29 Αυγούστου του 2015 η Χαρά Παπαδοπούλου πήρε το βάπτισμα του πυρός και στην Εθνική Γυναικών, αγωνιζόμενη εναντίον του Ισραήλ σε αγώνα για την Ευρωπαϊκή Λίγκα, όπου η Εθνική Ελλάδας κατέκτησε το Χάλκινο Μετάλλιο.

Διευνείς τίτλοι - Διακρίσεις
----------------------------

**Ευρωπαϊκή Λίγκα**

* 3 ! **3η θέση**: 2015 (Εθνική Ελλάδος)

Συλλογικοί τίτλοι - Διακρίσεις
------------------------------

### Διεθνείς διοργανώσεις

**Ευρωπαϊκό Κύπελλο Θριάμβου (Τσάλεντζ Καπ)**

* 01 ! **1η θέση**: 2018 (Ολυμπιακός Πειραιώς)

### Εθνικά Πρωταθλήματα

**1 Πρωτάθλημα Ελλάδας**

* 2017-18 (Ολυμπιακός Πειραιώς)
	+ **2η θέση**
	+ 2014-15: (Παναθηναϊκός Α.Ο.)

### Εθνικά Κύπελλα

**1 Κύπελλο Ελλάδας**

* 2018 (Ολυμπιακός Πειραιώς)
	+ **2η θέση**
	+ 2015: (Παναθηναϊκός Α.Ο.)

Παραπομπές
----------

1. ↑  Α2 Κατηγορία Γυναικών 2012-13 www.volleynews.gr
2. ↑  «Η Παπαδοπούλου στον Παναθηναϊκό (2014)». Αρχειοθετήθηκε από το πρωτότυπο στις 4 Φεβρουαρίου 2017.
3. ↑  Συμβόλαιο με τον Ολυμπιακό (2017) www.olympiacossfp.gr
4. ↑  Λύση συμβολαίου με Ολυμπιακό το 2018 www.fosonline.gr
5. ↑  H πρωταθλήτρια Χαρά Παπαδοπούλου στον Ηλυσιακό Αρχειοθετήθηκε 2023-01-17 στο Wayback Machine. www.volleynews.gr
6. ↑  Στον Πανναξιακό ΑΟΝ η πασαδόρος Χαρά Παπαδοπούλου Αρχειοθετήθηκε 2023-01-18 στο Wayback Machine. www.sportcyclades.gr
7. ↑  Στον Πανναξιακό η Χαρά Παπαδοπούλου Αρχειοθετήθηκε 2023-01-17 στο Wayback Machine. www.fosonline.gr
8. ↑  Αμαράλ, Παπαδοπούλου και Μπρίκμαν στην καλύτερη επτάδα της 6ης αγωνιστικής 2019-20 Αρχειοθετήθηκε 2023-01-18 στο Wayback Machine. www.koinignomi.gr
9. ↑  Ο Πανναξιακός ΑΟΝ εύχεται στην Χαρά Παπαδοπούλου καλή σταδιοδρομία Αρχειοθετήθηκε 2023-01-18 στο Wayback Machine. www.paon.gr
10. ↑  Εθνική Κορασίδων 2013 Αρχειοθετήθηκε 2023-01-17 στο Wayback Machine. www-old.cev.eu
11. ↑  Εθνική Κ20 - Προκριματικά Παγκοσμίου 2015 Αρχειοθετήθηκε 2023-01-17 στο Wayback Machine. www-old.cev.eu
12. ↑  Η Παπαδοπούλου στην Εθνική Γυναικών www.volleyplanet.gr

Εξωτερικοί σύνδεσμοι - Πηγές
----------------------------

* Οι διεθνείς συμμετοχές της Παπαδοπούλου Αρχειοθετήθηκε 2018-08-07 στο Wayback Machine. www.cev.eu
* Χαρά Παπαδοπούλου - Ατομικά στοιχεία www.greekvolley.gr
* Εθνική Κ19 - Προκριματικά Ευρωπαϊκού 2014 Αρχειοθετήθηκε 2020-09-26 στο Wayback Machine. www.cev.eu
* Εθνική Ελλάδας Γυναικών - Ατομικές συμμετοχές www.volleyball.gr
* Χαρά Παπαδοπούλου: Ατομικά στοιχεία - Διακρίσεις - Ομάδες καριέρας volleybox.net

|  |  |  |  |  |
| --- | --- | --- | --- | --- |
| 

| π • σ • ε
Ολυμπιακός - Κυπελλούχος Ευρωπαϊκού Κυπέλλου Θριάμβου Βόλεϊ 2017–18 |
| --- |
|  |
|  | 
**1** Γιώτα  · **2** Κωνσταντινίδου  · **3** Νομικού  · **4** Νιεμέρ  · **5** Πολ  · **7** Λαμπρούση  · **8** Μιλεντίγιεβιτς  · **9** Βλαχάκη  · **10** Κονόμη  · **11** Παπαδοπούλου  · **12** Κοκκινάκη  · **14** Χριστοδούλου   · **15** Χίπε  · **16** Ζακχαίου  · **17** Μικέλη  ·  Προπονητής: Κοβάτσεβιτς |

 |